આંદોલનને ગાંધીચિંધ્યા માર્ગે આગળ વધારવાની જાહેરાત કરતાં સમિતિના કન્વીનરે વધુમાં જણાવ્યું હતું કે, હવે પછીનું આંદોલન એકદમ શાંતિપૂર્ણ રીતે આગળ વધશે. કોઇ જ હિંસા પાટીદારોના નામે ન થાય તેનું પણ ધ્યાન રાખવામાં આવશે. સૌપ્રથમ સુરતમાં જ્યાં જ્યાં હિંસાના બનાવો બન્યા છે. તેવા સરથાણા, વરાછા અને કતારગામ,પાંડેસરા, યોગીચોક, સુદામા ચોક, લક્ષ્મણનગરચોક, સરદારચોક, અંબિકાચોક, સોસિયો સર્કલ ઉધના, સચિન જીઆઇડીસી, સિંગણપોર ચાર રસ્તા, ગજેરા સર્કલ વિસ્તારોમાં પ્રતીક ઉપવાસ કરવામાં આવશે. પોલીસ પાસે આ અંગે પરમિશન માંગી છે. પોલીસ પરમિશન આપશે તો જાહેરમાં ઉપવાસ પર બેસવામાં આવશે. અને નહીં આપે તો ઇજાગ્રસ્તોની સોસાયટીની અંદર પ્રતીક ઉપવાસ કરવામાં આવશે.